באפרוריות ובזוהמה שמסביב.  צועד בין רוכלים הפורשים על שמיכות חפצים שונים ומשונים- בגדים ישנים, נעליים מרופטות, תכשיטים, מזכרות. דוכנים של להטוטני קלפים המחליפים במהירות מסחררת את סדר הקלפים שלפניהם ומבקשים מהעוברים ושבים להמר בכסף ולאתר את הקלף השונה, ואתה עוקב במבטך אחר התזוזה המהירה, המהפנטת הזו ואתה אפילו לומד להבין את תנועותיו של הקלפן ואתה כבר יכול לזהות בביטחון גמור את מיקומו של הקלף הנכון, והמחשבה להעז ולהניח עליו את סכום הכסף הדרוש אף עוברת לשנייה בראשך אך באותו הרגע מקדים אותך אחד מאלו העומדים לידך ומניח את כספו על אותו הקלף בדיוק  והנה מסובב הקלפן את הקלף ומגלה, להפתעת כולם, את טעותו של המהמר ולוקח במהירות את כספו וממשיך בהחלפה המסחררת ואותו מהמר המום מאלץ עצמו להמר שוב ומפסיד שוב וכך הלאה והלאה. ובאחת הפעמים אתה אף מתקן את המהמר, לגבי מיקומו של הקלף הנכון וכאשר הופך הקלפן את הקלפים מסתבר כי אכן צדקת והקלפן מבקש ממך, לעיני כולם, לקחת את הכסף, אפילו שלא הימרת, ואתה מסרב בחיוך ובנימוס ועוזב את המקום.. אנשים מכל רחבי העולם חולפים על פני, הולכים לדירותיהם הקטנות אשר בבניינים